Lav et referat af nedenstående tekst:

Tekst:
Det startede egentlig med en havetrampolin, og her syv år senere drejer det sig om det danske mesterskab i trampolin. - Min mor så, at jeg var ret vild med at hoppe på trampolin, og så meldte hun mig ind i en klub, forklarer 12-årige Karl Weinkouff Sørensen fra Hjørring, der lørdag kæmpede om medaljer til ungdoms-DM i Vrå. Karl stiller op både individuelt og i den såkaldte synkron-disciplin, hvor to springere hopper samtidigt på hver sin trampolin. Se video fra DM-turneringen i bunden af artiklen Synkron skal i dag gennemføres med Oliver Dalsten fra Haslev, der allerede har flere danmarksmesterskaber på sit CV: - Man skal koncentrere sig helt vildt og så skal man tage det ét spring af gangen. Hvis man overtænker det, man har gang i, risikerer man at ende udenfor trampolinen og dermed konkurrencen, forklarer han. Fejer alt modstand af banen Karl stiller op for Springteam Nordjylland, der arrangerer lørdagens ungdoms-DM i Vendsysselhallen i Vrå. Trampolinspringere fra hele landet er mødt op for at kæmpe om medaljer i U-12, U-14 & U-17-rækkerne. I synkronspring skal springerne først gennemføre to indledende runder. Efter dem ligger Karl og Oliver nummer et blandt U-14 drengene. Karls cheftræner Svitlana Pedersen er ikke overrasket: - De to drenge har godt styr på deres synkron, og faktisk overrasker Karl mig en smule. Han hopper en del højere end under vores normale træning. Højden tæller i de individuelle konkurrencer, men i synkron handler det i højere grad om at ramme springdugen i præcis samme sekund. I finalen leverer de to atleter en næsten fejlfri præstation. Deres spring er fuldstændigt synkrone, og de ender med en komfortabel sejr og dermed en guldmedalje.

Referat:
I finalen leverede han og makkeren en næsten fejlfri præstation.